b"\n_START_ARTICLE_\nP\xc3\xadrcing labial\n_START_SECTION_\nHist\xc3\xb2ria i cultura\n_START_PARAGRAPH_\nHi ha poca evid\xc3\xa8ncia directa de la pr\xc3\xa0ctica pre-contempor\xc3\xa0nia dels p\xc3\xadrcings labials, excepte algunes an\xc3\xa8cdotes sobre l'\xc3\xbas d'aquests p\xc3\xadrcings com a dispositius de castedat._NEWLINE_Com molts p\xc3\xadrcings genitals, l'origen contemporani del p\xc3\xadrcing labial resideix en la cultura BDSM, que va generar el ressorgiment de la perforaci\xc3\xb3 corporal en la societat contempor\xc3\xa0nia. En la pr\xc3\xa0ctica contempor\xc3\xa0nia, aquests p\xc3\xadrcings solen complir simplement un paper decoratiu, m\xc3\xa9s que un de purament sexual._NEWLINE_Aquest p\xc3\xadrcing t\xc3\xa9 un paper destacat en la novel\xc2\xb7la er\xc3\xb2tica francesa Hist\xc3\xb2ria d'O. L'hero\xc3\xafna, O, t\xc3\xa9 un forat labial a trav\xc3\xa9s del qual t\xc3\xa9 inserit un anell d'acer inoxidable.\n_START_SECTION_\nComparaci\xc3\xb3 entre els p\xc3\xadrcings als llavis menors i als llavis majors\n_START_PARAGRAPH_\nLes perforacions dels llavis majors (llavis exteriors) cicatritzen m\xc3\xa9s lentament que les perforacions dels llavis menors (llavis interiors), ja que sovint es veuen irritades pel contacte amb la roba i estan subjectes a un moviment constant. Depenent de l'anatomia de la dona, tamb\xc3\xa9 tendeixen a ser m\xc3\xa9s doloroses perqu\xc3\xa8 hi ha m\xc3\xa9s teixit per penetrar._NEWLINE_Les perforacions dels llavis menors s\xc3\xb3n m\xc3\xa9s senzilles de fer i menys doloroses que altres p\xc3\xadrcings  genitals, per\xc3\xb2 depenen de la mida i la forma dels llavis menors de la dona i, per tant, no es pot perforar en dones que tenen un llavi menor relativament petit o molt redu\xc3\xaft._NEWLINE_Sovint, es fa stretching (dilataci\xc3\xb3) a les perforacions dels llavis menors a causa de la seva alta elasticitat relativa del teixit, mentre que \xc3\xa9s menys propens a fer-ho als llavis majors.\n_START_SECTION_\nJoieria\n_START_PARAGRAPH_\nGaireb\xc3\xa9 es pot trobar qualsevol tipus de joieria a les perforacions als llavis menors, encara que els anells s\xc3\xb3n les joies m\xc3\xa9s utilitzades, tant com joies inicials com a llarg termini. Ambd\xc3\xb3s tipus de p\xc3\xadrcing labial es poden estirar (stretching) per acomodar joies m\xc3\xa9s grans; utilitzar joieria gran en aquests p\xc3\xadrcings pot produir una forma d'estimulaci\xc3\xb3 sexual permanent o temporal. Ambd\xc3\xb3s tipus de p\xc3\xadrcing tamb\xc3\xa9 es poden estirar per acomodar flesh tunnel o joies d'estil allargador._NEWLINE_La joieria usada en els p\xc3\xadrcings labial pot tenir un prop\xc3\xb2sit fetitxe. Es poden usar anells o altres joies especialitzades per bloquejar l'acc\xc3\xa9s a la vagina, com una forma d'infibulaci\xc3\xb3 no quir\xc3\xbargica a curt o llarg termini; aquesta joieria es pot configurar perqu\xc3\xa8 la vagina pugui ser tancada per p\xc3\xadrcings labials oposats i actuar com un cintur\xc3\xb3 de castedat. Tamb\xc3\xa9 es poden usar altres dispositius de castedat que poden fer \xc3\xbas de la perforaci\xc3\xb3, de vegades incorporant cadenats."